廣州地鐵18號綫

又嗌，係廣州市起緊嘅地鐵路綫，從天河區廣州東站開始，一直去到南沙區萬頃沙為止。

史

規劃
同依家規劃相近嘅18號綫出現喺2011年前後。嗰時18號綫由廣州南站開始向東行，經過祈福新邨同番禺廣場後入南沙區，行經東涌同蕉門，最後到南沙自貿區明珠灣起步區南邊嘅萬頃沙。亦有計劃利用2010年提出嘅白鵝潭快綫嘅規劃，從廣州南站向北延長，去到荔灣區芳村石圍塘。路綫按快綫模式嚟規劃，整咗好少站。

2014年，正式出現。嗰時嘅22號綫由客村站出發，向東南斜穿出海珠區後沿南沙港快速行落去，終點喺萬頃沙。後嚟綫路又改咗好多，起點由客村改到廣州東站，路線由行南沙港快速改成行經廣園路、馬場、琶洲西區、華南快速、番禺大道同欖核、大崗，同時18號綫南沙段亦改成行S111省道，同嗰時嘅22號綫共綫營運。

2015年，原嚟嘅18、22號兩綫調轉咗，路綫亦改成從廣州東站去到萬頃沙。嗰陣18號綫重有12個站，綫路行經馬場同大崗鎮區，功能定位係實現南沙自貿區快速入城，同時分流嘅超大客流壓力。

雖然嗰時兩個都屬遠期規劃，但因廣州市人民政府要發展南沙自貿區，加上地鐵方亦考慮到太逼嘅問題而決定要先起呢兩條地鐵路綫，重要求全綫要喺半個鐘內行嗮。

2016年11月17號，18號綫經過嘅車站同路線都有重大改變：
天河段唔再行馬場同華師，改行冼村路。
番禺段初時話取消沙溪站，結果引起好多民眾反對而保留，但取消咗番禺大道北站。
南沙段綫路拉直咗，改成跟住番禺大道行，唔再兜入欖核同大崗鎮區，同時亦取消咗欖核同大崗站。

呢啲舉措遭遇咗好多質疑同批評。改咗之後，18號綫全綫長度由65.3km縮短到62.8km，車站由12個減少到9個，同時增加咗快慢綫設置，以達到快車半個鐘行嗮嘅目標。同時，由於縮減咗站數，所以「分流3號綫」嘅事亦冇再提出

2017年初，廣州將18號綫同其他9條綫路打包成為第三期建設規劃，上報俾國家發改委。重喺同年3月20號俾國家發改委批復咗。同年3月23號搞咗第一次環評。同年4月13號搞咗第二次環評。

喺環評公示期間，有好多人話要加體育東同魚窩頭兩站，但2017年5月10號俾市發改委同地鐵方話唔批：原因係若果加咗呢2個站會出現快車從南北兩邊總站開始，行嗮全程會超時，加上佢早前定咗位做160km/h嘅路綫而冇加到。

建設
2017年4月28號，18號綫橫瀝站動工。意味住綫路進入咗實施階段。
2017年12月28號，冼村站正式喐手起。
2018年1月1號，石榴崗站正式喐手起。
2018年1月11號，番禺廣場站正式勘探。

綫路
廣州地鐵18號綫係廣州南拓戰略嘅重要支撐。綫路北面由廣州東站開始，經過天河區、海珠區、番禺區同埋南沙區，到達南面嘅萬頃沙站，途經珠江新城、琶洲西區、市橋片區同埋明珠灣等地區。綫路全長62.7km，設置9個站，將會按照時速160km/h嘅標準建設，同時設置快慢綫。

走向
綫路起點係位於廣州東站站房下嘅廣州東站地鐵站，向南沿住林和中路同體育東路行，穿過天河路、黃埔大道同埋花城大道之後，喺珠江北岸向東轉出一個S形彎，入咗海洲路之後向南行，穿過萬畝果園之後沿住華南快速、番禺大道同埋鳳凰大道行落去，終點站喺規劃南沙高鐵站嘅站房下面。

車站

冚唪唥車站都係地下站。
除咗沙溪站，喺規劃入邊，其它站都係轉車站，依家唔係所有站都有車轉。

轉車車站
廣州東站：換乘1號綫、3號綫同11號綫。
車站初定跨鐵路佈置，同其餘三條綫成「口」字形佈置。站台北面有通道連接11號綫站台。北站廳同廣州東站北站房合建，同11號綫車站同埋3號綫北站廳打通。
冼村站：換乘13號綫。
車站喺冼村路上，同13號綫車站成L字形佈置。
磨碟沙站：8號綫、19號綫。
呢個站會預留19號綫嘅換乘節點。
龍潭站：換乘11號綫。
呢個站位置喺11號綫車站北面，同11號綫可以實現站廳通道換乘。
南村萬博站：換乘7號綫。
呢個站喺番禺大道東側，同7號綫可以實現站廳通道換乘。
番禺廣場站：換乘3號綫、17號綫同22號綫。
車站位置喺3號綫車站南面、番禺廣場下邊，同3、17號線可以實現站廳通道換乘，同22號綫同台換乘。
橫瀝站：換乘15號綫。
車站預留15號綫換乘節點。
萬頃沙站：換乘15號綫。

車場
隴枕停車場位於番禺大道北以東、市南路以北、草龍沙河二街以西嘅地塊入邊，係18號綫同22號綫共用嘅停車場。接軌站係番禺廣場。
萬頃沙車輛段位於X298縣道以東、蕉門水道以西、南沙八涌以北嘅地塊入邊，係18號綫同22號綫共用嘅車輛段，承擔18同22號綫列車嘅架大修任務。接軌站係萬頃沙站。

附屬設施
綫路設置萬頃沙主變同赤沙滘主變。赤沙滘主變同11號綫合建。

18號綫